Aṭas n ubeddel swayes i d- tegla tsertit -a ɣef tmurt, ad d -nebder gar -asen wid yellan d igejdanen am: 1 1963: Aselmed n tutlayt taɛrabt ad d - yili deg yiɣerbazen izzayriyen merra; 1964: Aselmed deg uɣerbaz amenzu deg useggas amenzu ad yili s teɛrabt, ɣef wannect-a iwin-d azal n 1000 n yiselmaden n teɛrabt seg Maser; 1967: Aselmed deg uswir wis sin n uɣerbaz amenzu yuɣal s teɛrabt; 1968: Asnulfu n turagt n umezruy s tutlayt taɛrabt; 1970: Aselmed deg yiɣerbazen merra iswiren yeqqel s tutlayt taɛrabt kan; 1971: Ula d aselmed deg tseddawin yeqqel s tutlayt taɛrabt; 1976 : Ula d iberdan d yismawen n tudrin deg tmurt n Lezzayer yuɣal s teɛrabt am Assif Asemmaḍ yeqqelEl Wad El Bared  At Jenat yuɣal Wlad Djenad  ; 1979: Aɣunzu n yinelmaden iseddawanen tiseddawin ; imi ur qbilen ara tasertit -a n uɛerreb , uggin ad yeqqel akk ayen yellan s teɛrabt ; 1980: Axeddim deg tedbelt d unadi ussnan yuɣal s tutlayt taɛrabt; 1990: Aselmed n Tutlayt d Yidles n Tmaziɣt deg tseddawit n Tizzi Wezzu; 1991: Aselmed n Tutlayt d Yidles n Tmaziɣt deg tseddawit n Bgayet; 1995: Asnulfu n usqamu unnig n timuzɣa (HCA); 2002: Tutlayt n tmaziɣt d tutlayt taɣelnawt deg tmurt n Lezzayer; 2006: Aselmed n tefransist seg useggas wis kraḍ deg uɣerbaz amenzu.